|  |
| --- |
|  |
| Citaĵo | 

|  |  |  |
| --- | --- | --- |
| **„** Tra le nuvole e i sassi passano i sogni di tutti,passa il sole ogni giorno senza mai tardare.Dove sarò domani? Dove sarò? **"** |   | **„** Inter la nuboj kaj l'ŝtonoj pasas la sonĝoj de ĉiuj,pasas la suno ĉiutage neniam malfruante.Kie mi estos morgaŭ? Kie mi estos? **"** |
| — Unuiĝintaj Artistoj por Abruco, Morgaŭ |

 |

***Morgaŭ 21-a de aprilo 2009*** (itale *Domani 21/04.2009*) estas la titolo de speciala remuldo de la kanto nomata *Domani* ("Morgaŭ"), skribita kaj kantita de Mauro Pagani en 2003 kaj entenata en la samnoma muzikalbumo publikigita en la sama jaro. La ĉefaj iniciantintoj de la projekto estis Mauro Pagani mem, Jovanotti kaj Giuliano Sangiorgi de la grupo Negramaro.

En 2009 la peco, renomigita per la nova titolo, estis denove surdiskigita kaj publikigita de kvindek ses el la plej famaj italaj kantistoj, kiuj por la okazo kreis grandan grupon nomatan "Unuiĝintaj Artistoj por Abruco" (itale: *Artisti Uniti per l’Abruzzo*), kiel memoraĵon de la tertremo de la jaro 2009 en La-Aglo, por komplete transigi la profitojn por la kampanjo "Ni savu la arton en Abruco" (itale: *Salviamo l'arte in Abruzzo*).

La peco
-------

La peco, dissendita radiofonie je la 3:32 la 6-an de majo 2009 precize post unu monato ekde la tertremo, estis komercigita ekde la 8-a de majo interrete je 0,60-0,75 eŭroj kaj ekde la 15-a de majo en la vendejoj je 5,00 eŭroj en KD entenanta la integran version de la peco, la instrumentan version kaj la videofilmeton.

La kanto, leĝere ŝanĝita en la teksto por adapti ĝin al la okazo, estas parto de la iniciato *Ni savu la arton en Abruco*, solidarprojekto de la artistoj kaj de la diskaro al la homoj frapitaj de la tertremo en Abruco naskita por helpi igi baldaŭ uzeblaj la lokojn de la kulturo.

En la mezo de la peco estas rekantaĵo skribita kaj kantita de Jovanotti, CapaRezza, Frankie HI-NRG, J-Ax, Fabri Fibra kaj de Sud Sound System, kiu konsistigas eksplicitan omaĝon al homoj batitaj de la tertremo.

Danke al la engaĝiĝo, la disponeblo, la tuja aniĝo kaj la emociema kuntreniĝo de la artistoj partoprenintaj la iniciativon, la peco estis registrita en ununura tago, la 21-an de aprilo 2009 – el kiu elvenas la nova titolo de la peco – en la laborejo *Officine Meccaniche* de Mauro Pagani, en Milano.

La unuopaĵo finis sian komercan vivon en la fino de decembro 2009 per la retiriĝo el la vendejoj kaj la interrompo de la diĝita vendo.

Partoprenantaj artistoj
-----------------------

* Al Bano
* Afterhours
* Claudio Baglioni
* Franco Battiato
* Baustelle
* Samuele Bersani
* Bluvertigo
* Luca Carboni
* CapaRezza
* Caterina Caselli
* Casino Royale
* Carmen Consoli
* Cesare Cremonini
* Dolcenera
* Elisa
* Elio e le Storie Tese
* Niccolò Fabi
* Fabri Fibra
* Giusy Ferreri
* Tiziano Ferro
* Eugenio Finardi
* Frankie HI-NRG
* Giorgia
* Gianluca Grignani
* J-Ax
* Jovanotti
* Laura Pausini
* Ligabue
* Malika Ayane
* Mango
* Gianni Maroccolo
* Marracash
* Morgan
* Gianni Morandi
* Gianna Nannini
* Negramaro
* Negrita
* Nek
* Niccolò Agliardi
* Pacifico
* Mauro Pagani
* Giuliano Palma
* Roy Paci
* Piero Pelù
* Max Pezzali
* Massimo Ranieri
* Francesco Renga
* Ron
* Enrico Ruggeri
* Antonella Ruggiero
* Sud Sound System
* Tricarico
* Roberto Vecchioni
* Antonello Venditti
* Mario Venuti
* Zucchero

Trakoj
------

KD -  3259130001884 Sugar Music
1. *Domani 21/04.2009*
2. *Domani 21/04.2009* (Instrumenta)
3. *Domani 21/04.2009* (Video)

Monkolektado
------------

Post unu jaro de la registrado, *Domani 21/04.09* kolektis 1.183.377,35 eŭrojn, kiuj estas en la kuranta konto n° 95882221 de la itala Ministerio pri kulturaj havaĵoj. 450.000 KD estis venditaj kaj 74.000 sondosieroj elŝutitaj. Oni aldonu eĉ la aŭtororajtojn de SIAE aldonitaj de Mauro Pagani de 39.357,70 eŭrojn kaj 29.651,66 eŭrojn.

Klasifikoj
----------

*Morgaŭ 21-a de aprilo 2009* debutas unuapozicie en la itala diĝita klasifiko, vendante 357.000 ekzemplerojn en la unua semajno, iĝante unu el la plej altaj debutoj en la historio de la diĝita klasifiko FIMI. En la dua semajno, la unuopaĵo pliigas la vendojn, per aliaj 562.000 ekzempleroj, kaj la unuan pozicion sukcesas pluteni, sume, dum 12 semajnoj, iĝante la plej venditaj unuopaĵo de la jaro 2009.

Plej altaj pozicioj

| Lando (2009) | Pozicio |
| --- | --- |
| Italio | 1 |
|

Semajna progreso en la itala klasifiko

| FIMI Digitala elŝutado - nur *Top 20* (2009) |
| --- |
| Semajno | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 |
| Pozicio | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 2 | 5 | 7 | 11 | 16 | 15 | 18 |

Notoj
-----

1. ↑   Comunicato stampa vendite (itale).
2. 1 2 3   Andamento del singolo Domani 21/04.2009 nella classifica in Italia.

Vidu ankaŭ
----------

* Tertremo en Abruco en 2009

Eksteraj ligiloj
----------------

* Oficiala retejo *Domani 21/04.09*

| Antaŭe: | Kantoj en la unua loko en Italio | Poste: |  |
| --- | --- | --- | --- |
| *Parla con me* - Eros Ramazzotti | 14-a de majo 2009 | *When Love Takes Over* - David Guetta kune kun Kelly Rowland |